### 12.    Beslutning om fastsættelse af serviceniveau i kommunalt ejede busser og biler på botilbud i Kalundborg Kommune

**Åbent**

Sagsnr.: 326-2016-43415       J.nr.: 27.03.00           Dokumentnr.:
326-2016-292077

**Sagstype**

Beslutning.

**Resumé og sagens baggrund**

Kalundborg Kommune har tidligere opkrævet borgerne
brugerbetaling for transport i kommunalt ejede busser. Taksterne er fastsat
efter statens kørselstakster. Denne praksis har imidlertid vist sig at være i
uoverensstemmelse med retningslinjerne på området. Derfor har administrationen
vedtaget at stoppe opkrævning af brugerbetaling, indtil Kalundborg Kommune har
truffet afgørelse omkring det fremtidige serviceniveau for brug af kommunalt
ejede busser.

**Indstillinger**

Voksenspecial- og psykiatrichefen indstiller, at:

1. den fremadrettede
takst for brugerbetaling for brug af kommunalt ejede busser bliver 1,35 kr./km,
der indreguleres årligt i forhold til KL's pris- og lønfremskrivninger.

2. den
fremadrettede takst for brugerbetaling for brug af kommunalt ejede biler bliver
1,05 kr./km, der indreguleres årligt i forhold til KL's pris- og
lønfremskrivninger.

3. serviceniveauet
er gældende fra den 1. oktober 2016.

**Behandling**

Socialudvalget, Økonomiudvalget, Kommunalbestyrelsen.

**Sagsfremstilling**

Kørsel i afgiftsfrie busser på bosteder,
institutioner og ældrecentre hører under reglerne for tilladelsesfri kørsel og
skal derfor være vederlagsfri. Det betyder, at der kun må kræves betaling for
udgifter, der er direkte forbundet med kørslen, og at der derfor ikke kan
opkræves brugerbetaling for udgifter til afskrivning, reparation og forsikring.
Kræves der brugerbetaling for de øvrige udgifter, er der ikke længere tale om
tilladelsesfri kørsel men derimod erhvervsmæssig

kørsel.

Transport- og Bygningsministeren har ved brev af den 27.
april 2016 til Social- og Indenrigsudvalget (vedlagt) præciseret reglerne og i
den forbindelse helt klart givet udtryk for, at det alene er de direkte
udgifter, der er forbundet med kørslen, der kan opkræves betaling for, eksempelvis
udgifter til brændstof og olie.

Praksis ved de kommunale bosteder har frem til juli 2016
været, at beboerne er blevet opkrævet en kilometertakst for kørsel i bostedets
busser m.v., der overstiger de direkte udgifter. Kilometertaksten har været
"Statens høje takst for befordring", der i 2016 var 3,60 kr. pr. kilometer.

Da botilbuddene råder over busser
med op til 9 pladser, svarer det til, at borgerne er blevet opkrævet mellem
0,52 kroner (7 borgere og 2 pædagoger) og 3,63 kroner pr. kilometer (1 borger
og 1 pædagog) for borgerkørsel i botilbuddenes busser.

Taksterne fremgår af nedenstående skema

|  |  |  |  |  |  |  |  |
| --- | --- | --- | --- | --- | --- | --- | --- |
| **Antal bruger** | **1** | **2** | **3** | **4** | **5** | **6** | **7** |
| **Udgift i kr.** | 3,63 | 1,8 | 1,2 | 0,9 | 0,72 | 0,6 | 0,51 |

Denne opkrævningsform vurderes
ikke at have den nødvendige gennemsigtighed i forhold til, hvad det opkrævede
beløb indeholder.

Derfor er Kalundborg kommune fra
og med den 14. juli 2016 stoppet med at opkræve beboerbetaling for kørsel i
botilbuddenes busser.

Det er administrationens
vurdering, at der forholdsmæssigt ikke har været en merbetaling for borgerne.
Hovedparten af kørslerne er foregået med mere end en person i busserne og deraf
afledt lavere pris. Derfor skal der ej heller ske en tilbagebetaling herfor.

**Økonomiske konsekvenser**

Beregningerne for brugerbetaling ved brug af kommunalt ejede
busser, når der kun opkræves for udgifter vedrørende kørsel:

Busser

|  |  |
| --- | --- |
| Literpris | 9.00 kr. |
| Km/liter | 8 km/l |
| Olie | 10 L/10.000 km |
| Sprinkler/sæbe | 500 kr./10.000 km |
| I alt i kr./km. | 1,35 kr./km |

Biler:

|  |  |
| --- | --- |
| Literpris | 10.00 kr. |
| Km/liter | 12 km/l |
| Olieforbrug | 10 L/10.000 km |
| Sprinkler/autoshampoo | 500 kr./10.000 km |
| I alt i kr./km. | 1,05 kr./km |

**Socialudvalgets møde den 6.
september 2016:**

Anbefales.

Sendes til Handicaprådet til orientering.

**Økonomiudvalgets møde den 14.
september 2016:**

Anbefales.

**Bilag**

|  |  |
| --- | --- |
| Ministersvar vedr. kørsel i kommunaltejede busser | 326-2016-303167 |